Oʻrgimchak-odam: Uyga yoʻl yoʻq

Oʻrgimchak-odam: Uyga yoʻl yoʻq () 2021-yilda katta ekranlarga chiqarilgan superqahramonlar haqidagi AQSh filmi boʻlib, Columbia Pictures va Marvel Studios studiyalari tomonidan ishlab chiqarilgan va Sony Pictures Releasing tomonidan tarqatilgan. Film Marvel Comics nashriyotidan tushirilgan Oʻrgimchak-odam qahramoniga asoslangan. Kartina prikvellari Oʻrgimchak-odam: Uyga qaytish (2017) va Oʻrgimchak-odam: Uydan uzoqda (2019) hisoblanib, bu film Marvel kinematografiya koinoti (MKK) ning 23chi toʻliq hajmli filmidir. Film rejissori Jon Watts, Chris McKenna va Erik Sommers esa produserlik qilishdi. Filmda bosh rollarni ijro etganlar sirasiga Tom Holland (Peter Parker / Oʻrgimchak-odam sifatida), Zendaya, Benedict Cumberbatch, Jacob Batalon, Jon Favreau, Jamie Foxx, Willem Dafoe, Alfred Molina, Benedict Wong, Tony Revolori, Marisa Tomei, Andrew Garfield va Tobey Maguire kirishadi. Film voqealariga koʻra, Parkerning kimligi Uydan uzoqda filmida ommaga oshkor qilingach, uning hayoti butunlay ostin-ustun boʻlib ketadi va Dr. Stephen Strangedan (Cumberbatch) yordam soʻraydi, biroq uning jodusi notoʻgʻri ishlab vaqt va makon uzluksizligini buzib yuboradi.

MKK filmlari sirasiga kiruvchi Oʻrgimchak-odam haqidagi filmlarning uchinchisini suratga olish gʻoyasi ilk bor 2017-yilda, Uyga qaytish filmini tasvirga olish mobaynida tugʻilgan. 2019-yilning avgustiga kelib, Sony va Marvel Studios studiyalari uchinchi filmni birgalikda suratga olishni muhokama qilishdi va soʻngida Marvel Studios loyihani tark etishiga kelishildi. Biroq, bir oydan soʻng, ushbu ikki studiya muxlislarning salbiy reaksiyasi tufayli yangi kelishuvga erishdi, bunda Marvel Studios loyihada qoladigan boʻldi. Oʻsha paytda, Watts, McKenna, Sommers va Holland filmga qaytishga tayyor edilar. Shunday qilib, filmni suratga olish ishlari 2020-yilning oktabridan boshlandi va 2021-yilning martida yakunlandi. Filmni tasvirga olish jarayonlari asosan New York shahrida boʻldi. Uyga yoʻl yoʻq filmi voqealari oʻtgan Oʻrgimchak-odam haqidagi filmlardagi voqealarni bir-biriga bogʻlab, avvalgi Oʻrgimchak-odam haqidagi filmlarda bosh qahramonni jonlantirgan aktyorlar — Maguire va Garfield ushbu filmda qatnashishadi. Maguire va Garfieldning filmda suratga tushishi koʻplab mish-mishlarga sabab boʻlib, Sony, Marvel va aktyorlar jamoasi bu xush qarshilanishiga qaramay, buni sir tutishga urinishdi.

Oʻrgimchak-odam: Uyga yoʻl yoʻq filmi xalqaro premyerasi Los-Anjelesdagi Fox Village kinoteatrida boʻldi. AQShda 17-dekabr 2021-yildan boshlab kinoteatrlarda namoyish qilindi. Film tanqidchilar va omma tarafidan xush qarshilandi. Film budjeti $200 millionni tashkil etib, umumjahon boʻylab $1.89 milliard daromad koʻrdi va buning ortidan 2021-yilning eng kassabop filmi boʻldi. Bundan tashqari, COVID-19 pandemiyasi boshlanganidan beri kassa yigʻimi $1 milliarddan oshgan ilk film ham boʻldi. Filmning raqamli versiyasi dastlab 2022-yilning 27-fevralida chiqishi rejalashtirilgandi, ammo film pul toʻplashda davom etayotgani uchun bu sana 2022-yil 22-martga koʻchirildi.

Mazmuni 
Quentin Beck (Kuentin Bek) Peter Parkerni qotillikda ayblab, uning kimligini ommaga oshkor qilganidan soʻng, Parker, xolasi May (Mey), sevgan qizi MJ (Emjey) hamda yaqin doʻsti Ned Leeds (Ned Lids) tergov qilinadi, biroq advokat Matt Murdock yordami bilan ulardan barcha ayblovlar olib tashlanadi. Yuqori sinf bitiruvchilari boʻlmish Parker, MJ va Leeds MITga hujjat topshirishadi, ammo Oʻrgimchak-odam shaxsi ommaga ochiqlanganidan hamda MJ va Leedsning u bilan aloqasi ortidan ularning arizalari universitet tomonidan rad etiladi. Parker Stephen Strangedan (Stiven Strenj) yordam soʻrash uchun Sanctum Sanctorumga tashrif buyuradi va u yerda Strange ommaning Parkerning Oʻrgimchak-odam ekanligini unutib qoʻyishiga xizmat qiluvchi joduni oʻqishni taklif qiladi, Wong bunning oqibatlari ijobiy boʻlmasligi haqida ogohlantiradi. Biroq, Strange joduni oʻqishga qaror qiladi. Strange joduni oʻqir ekan, Parker undan tinimsiz oʻzgartirishlar kiritishni soʻrayveradi va buning natijasida jodu notoʻgʻri ishlaydi. Soʻngra, Strange Parkerni qoʻrgʻonidan chiqarib yuboradi.

Parker MIT administratoridan Leeds va MJning arizalarini qabul qilishga koʻndirish uchun Alexander Hamilton koʻprigiga boradi, ammo koʻprik toʻsatdan Otto Octavius tarafidan hujumga uchraydi. Parker oʻzining temir oʻrgimchak kostyumini kiyib, MIT administratorini qutqarish maqsadida koʻprikda Octavius bilan jang qiladi. Octavius Parkerning kostyumidan nanotexnologiyasini olganda, bu texnologiya uning mexanik qisqichlari bilan bogʻlanib, Parkerga ularni boshqarishga imkon beradi. Keyin ular Norman Osbornning ular tomon kelayotganini payqashadi, lekin Osbornning hujumidan avval Strange Octaviusni qoʻlga tushirib, Curt Connors bilan birga Sanctumdagi kamerasiga joylashtiradi. Strangening Parker va kamerada saqlanayotganlarga bu haqda tushuntirar ekan, jodu oqibatida vaqt va makon uzluksizligini buzilib, jodu multiolamning har bir qismidan Parker Oʻrgimchak-odam ekanligidan xabardor hamma kimsalarni chaqirgan. Strange Parkerga MJ va Leeds yordami bilan qolgan odamlarni topib, qoʻlga olishni topshiradi.

Parker Max Dillon va Flint Markoni qoʻlga olar ekan, Osborn oʻzini Green Goblin taʼsiridan halos etib, oʻzini nazorat qila boshlaganidan soʻng, F.E.A.S.T. binosiga boradi va u yerda Peter uni qoʻlga oladi. Qoʻlga olingan superyovuzlar Oʻrgimchak-odam bilan oʻzlarining janglari haqida muhokama qilishar ekan, Osborn, Octavius va Dillon oʻlimlari oldidan oʻz olamlaridan bu olamga kelishganini tushunishadi. Strange quti ichida superyovuzlarni oʻz olmalariga qaytarib yuboruvchi joduni tayyorlaydi, ammo Parker ular dastlab oʻzlarining kuchlari yovuzlikka emas, balki yaxshilikka yoʻnaltirish zarur, deb taʼkidlab, bu ularning oʻzlarining olamlariga qaytishganlarida oʻlimini oldini oladi deb umid qiladi. Parker qutidagi joduni va Strangening boʻyniga osib yuradigan uzugini oʻgʻirlab, Strangeni oyna oʻlchamli olamda tuzoqda qoldiradi. Keyin, Parker superyovuzlarni Happy Hoganning uyiga olib boradi. U Stark Industries mahsuloti boʻlgan texnologiya yordamida Octaviusni muvaffaqiyatli tarzda yovuzlikdan halos etadi, biroq Osbornning onggi ustidan Goblin nazoratni qoʻlga ekan, Osborn yovuzlikdan hali halos boʻlmagan superyovuzlarni oʻzi tomon yetaklaydi. Dillon, Marko va Connors qochib ketayotib, Osborn oʻz aeroplani bilan Mayni oʻldiradi; oʻlimidan avval, May Parkerga „katta kuch bilan birga katta mas’uliyat ham kelishi kerak“, deb oʻgit beradi.

Ned va MJ Parkerni qayerdaligini topish uchun Strangega tegishli boʻyinga osib yuriladigan uzukni ishlatishga urinishadi, shu paytda Ned uzuk orqali portallar yaratishi mumkinligini kashf etadi. Ular Strangening jodusi ortidan parallel olamlardan chaqirlgan Parkerning alternativ versiyalari — „Peter-Ikki“ va „Peter-Uch“ni topishadi. Soʻngra, Ned va MJ Parkerni topishadi va unga hamdard boʻlishadi. Bu paytda esa, boshqa Parkerlar unga sevgan kishilarini yoʻqotganliklari haqidagi hikoyalari toʻgʻrisida soʻzlab berishadi; ular Parkerni May uchun toʻxtamaslikka, aksincha jang qilishga undashadi. Shundan soʻng, uchovlon (Parkerlar) yovuzlarni davolash yoʻllarini ishlab chiqadi va Dillon, Marko va Connorsni Ozodlik haykaliga jalb etishadi. U yerda, Peter-Ikki va Parker Marko va Conorsni dsvolaydi. Bu orada, Octavius ham yordamga kelib, Dillonni davolaydi.

Uch Parker deyarli barcha yovuzlarni davolashadi (Osborndan boʻlak), biroq Osborn ham yetib keladi va qutiga solingan joduni yoʻq qilib, olamlarni ajratuvchi toʻsiqni yirtib yuboradi, bundan avvalroq Ned Strangeni oyna oʻlchamli olamdan chiqarib oladi. Strange toʻsiqni saqlab qolishga urinar ekan, koʻzi qonga toʻlgan Parker Osborn bilan jang qilib, uni oʻldirishga urinadi, ammo uni Peter-Uch toʻxtatib qoladi. Peter-Uch va Parker Osbornga davolash maqsadida ukol yuborib, es-hushini tiklaydi. Parker multiolamlarni muhofazalashni yagona yoʻli barchaning xotirasidan u haqdagi maʼlumotni oʻchirish ekanligini anglaydi va Strangedan shunday qilishni soʻraydi. Strange joduni oʻqishdan avval, Parker Ned va MJ bilan vidolashib, ularni yana topishga vaʼda beradi. Jodu barchani oʻz olamiga qaytaradi va Parker haqidagi maʼlumotlarni barchaning xotirasidan tozalaydi. Ikki haftadan soʻng, Parker MJ va Ned bilan qayta tanishish uchun ularning yoniga boradi, ammo keyin fikridan qaytadi. May qabrida motam tutgan Parker Hogan bilan suhbatdan soʻng, ilhomlanib, yangi kostyum tikadi va yana superqahramonlikni davom ettiradi.

Rollarda

Musiqasi 

2020-yilning noyabrida Uyga qaytish va Uydan uzoqda filmlari bastakori Michael Giacchino bu filmga ham qaytishi tasdiqlandi. Film saundtreki 9-dekabrda yoyinlangan „Arachnoverture“ nomli singl hamda 10-dekabrda yoyinlangan „Exit Through the Lobby“ nomli ashula bilan birgalikda 2021-yilning 17-dekabrida raqamli formatda chiqarildi.

Relizi 

Oʻrgimchak-odam: Uyga yoʻl yoʻq filmi umumjahon premyerasi Los-Anjelesdagi Fox Village kinoteatrida 2021-yil 13-dekabrda boʻldi. Film Birlashgan Qirollik va Irlandiyada 2021-yil 15-dekabrda, AQShda esa 17-dekabrda RealD 3D va 4DX formatlarida namoyish etildi. Filmni dastlab 2021-yil 16-iyulda chiqarilishi rejalashtirilgan edi, keyinchalik shu yilning 5-noyabriga qoldirildi va yana COVID-19 pandemiyasi tufayli reliz sanasi dekabrga koʻchirildi Film MKKning toʻrtinchi fazasi tarkibiga kiruvchi filmdir. 2021-yilning noyabrida, film Xitoy kinoteatrlariga ham namoyish etilishi xabar qilindi va bu Qora beva, Shang-Chi and the Legend of the Ten Rings va Eternals filmlarini oʻz ichiga olgan toʻrtinchi fazadagi ushbu mamlakat kinoprokatlariga chiqqan ilk film boʻlishi kutilayotgan edi. Biroq, 2021-yil dekabr holatiga koʻra, AQSh va Xitoy oʻrtasidagi diplomatik taranglik ortidan film chiqarilmadi.

Tanqid 
Rotten Tomatoes kinotanqid saytida Spider-Man: No Way Home haqida 410 maqola yigʻilib, ulardan 93 foizi filmni ijobiy baholaydi. IMDb kinoreyting saytida 8,7/10 ballni qoʻlga kiritdi.

Izohlar

Manbalar 
{{manbalar|refs=<ref name="Peter2Peter3">

Havolalar 

  
  Marvel.comda 
 

2021-yil filmlari
AQSh filmlari
Superqahramonlar haqidagi AQSh filmlari
Jon Watts filmlari
COVID-19 pandemiyasi sababli premyerasi qoldirilgan filmlar
Marvel kinematografiya koinoti filmlari
Columbia Pictures filmlari
Oʻrgimchak-odam haqidagi filmlar
Ingliz tilidagi filmlar
IMAX filmlar
Coming-of-age janridagi filmlar
2020-yillar superqahramonlar haqidagi filmlar
Fentezi filmlar
Parallel olamlar haqidagi filmlar
Intiqom haqidagi filmlar
AQSh fentezi filmlari
AQSh ilmiy fantastik filmlari
AQSh jangari filmlari